ผ่อนปรนวันแรก อดีตผู้สมัคร ส.ส.พปชร. ลุยแจก face shield ร้านตัดผม
ผ่อนปรนวันแรก อ้อแอ้ น.ส.นพวรรณ หัวใจมั่น อดีตผู้สมัคร ส.ส.พลังประชารัฐ ลุยแจก face shield ให้ร้านตัดผม พร้อมแนะนำ ข้อปฏิบัติตัวในการป้องกันโควิด-19วันที่ 3 พ.ค. น.ส.นพวรรณ หัวใจมั่น หรือ อ้อแอ้ อดีตผู้สมัคร ส.ส.พรรคพลังประชารัฐ เขตบางเขน แจก face shield ปรอทวัดไข้ และเจลแอลกอฮอล์ให้กับร้านตัดผม จำนวน 30 ร้าน ในเขตบางเขน พร้อมให้คำแนะนำ 4 แนวทางในการปฏิบัติตัว เพื่อป้องกันโควิด-19 ตามมาตรการผ่อนปรนในสถานประกอบการ ร้านตัดผม เสริมสวย สามารถเปิดให้บริการแก่ประชาชนในพื้นที่ เขตบางเขน โดยมีมาตรการทั้งการป้องกันด้านลูกค้าและของช่าง ต้องปฏิบัติดังนี้ มาตรการป้องกันด้านลูกค้า คือ ทางร้านจะมีเจลแอลกอฮอล์ สำหรับล้างมือ วางไว้หน้าร้าน และไม่อนุญาตให้ลูกค้านั่งรอในร้านสำหรับมาตรการในการป้องกันของช่างตัดผม 1.ช่างจะต้องใส่หน้ากากอนามัยปิดปากปิดจมูกให้มิดชิด 2.ช่างจะต้องใช้กระบังป้องกันใบหน้า (Face shield) 3.ช่างต้องใส่ถุงมือแพทย์ (ถุงมือยาง) เพื่อป้องกันจากโรคระบาด 4.ช่างจะต้องไม่ทำการกันหน้าโกนหนวดให้กับลูกค้า (ห้ามใช้มีดโกน) ทั้งนี้ น.ส. นพวรรณ ได้เน้นย้ำแก่ผู้ให้บริการ และผู้ใช้บริการ ยังคงต้อง ล้างมือบ่อย สวมใส่หน้ากากทุกครั้ง ที่ออกจากบ้าน และเว้นระยะห่างทางสังคม เพื่อป้องกันการเผยแพร่และการติดเชื้อของไวรัส โควิด-19
ผ่อนปรนวันแรก อ้อแอ้ น.ส.นพวรรณ หัวใจมั่น อดีตผู้สมัคร ส.ส.พลังประชารัฐ ลุยแจก face shield ให้ร้านตัดผม พร้อมแนะนำ ข้อปฏิบัติตัวในการป้องกันโควิด-19
โควิด-19,ไวรัสโคโรน่า,ไวรัสโคโรนา,อ้อแอ้,face shield,ร้านคัดผม,นพวรรณ หัวใจมั่น,ข่าวทั่วไป